**Výzva na predkladanie ponúk**

pre zákazku s nízkou hodnotou nižšieho rozsahu podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

|  |  |  |
| --- | --- | --- |
| **Úradný názov:** | | **IČO:** |
| Obec Žalobín | | 00332992 |
| **Poštová adresa:** | | |
| Žalobín 144, 094 03 Žalobín | | |
| **Mesto/obec:** | | **PSČ:** |
| Žalobín | | 094 03 |
| **Kontaktné miesto:** | |  |
| Obecný úrad Žalobín, Žalobín 144 , 094 03 | | |
| **Kontaktná osoba:** | |  |
| Mgr. Valéria Račková, starostka obce  Email.: [obeczalobin@zalobin.sk](mailto:obeczalobin@zalobin.sk)  Tel: 057 / 449 41 85   |  |  | | --- | --- | | Web: | [www.zalobin.sk](https://www.zalobin.sk/) | | |  |
|  |  | |
| **Hlavný predmet činnosti:** | Všeobecné verejné služby, miestna samospráva | |
| **Kontaktná osoba pre otázky k verejnému obstarávaniu:** | Ing. Michal Dinič  e-mail: [m.dinic@azet.sk](mailto:m.dinic@azet.sk)  tel. č.: 0915 868 648 | |

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. b) zákona o verejnom obstarávaní.

**3. Názov zákazky podľa verejného obstarávateľa: „Oprava komunikácie v obci Žalobín.“**

**4. Druh zákazky** (tovar, služby, stavebné práce)**: stavebné práce.**

**5. Hlavné miesto** dodania tovaru/poskytnutia služieb/uskutočnenia stavebných prác: k.ú. Žalobín.

**6. Výsledok verejného obstarávania (typ zmluvy, lehota na realizáciu zákazky, platobné podmienky):**

**- výsledok verejného obstarávania:** Výsledkom verejného obstarávania bude **Zmluva o dielo**,

**- lehota na realizáciu zákazky: do 2 mesiacov od účinnosti Zmluvy o dielo.**

**- platobné podmienky :** Predmet zákazky bude financovaný z vlastných zdrojov verejného obstarávateľa.

- splatnosť faktúr do 30 dní od doručenia.

**7. Opis predmetu zákazky:**

Predmetom zákazky je uskutočnenie prác a súvisiacich dodávok pri realizácií opravy miestnych komunikácii v obci Žalobín.

**Stavba je delená na stavebné objekty.**

**SO - 01 - Miestna komunikácia na parkovisko**

**SO - 03 - Miestna komunikácia pri Požiarnej Zbrojnici**

Podrobný opis stavebných prác vrátane špecifikácie a množstva je určený a vymedzený v rozsahu tak, ako je uvedené vo výkaze výmer .

**8. Spoločný slovník obstarávania:**

**CPV kód** 45233223-8 - Obnova povrchu vozoviek

**9. Predpokladaná hodnota zákazky v EUR bez DPH: 12 237,47 € bez DPH**

**10. Hlavné podmienky financovania a platobné dojednania:**

Platba za zhotovené dielo bude realizovaná po zhotovení diela a jeho odovzdaní verejnému obstarávateľovi na základe vystavenej faktúry a skutočne vykonaných stavebných prác, potvrdených objednávateľom.

Verejný obstarávateľ neposkytuje zálohové platby ani preddavky na zhotovenie diela.

**11. Podmienky účasti:**

**Verejného obstarávania sa môže zúčastniť len ten, kto spĺňa tieto podmienky účasti týkajúce sa *§ 32 – Osobného postavenia:***

Uchádzač musí splniť podmienky účasti podľa **§ 32 ods. 1 písm. e) a f) ZVO** a nesmú sa u neho existovať dôvody na vylúčenie podľa **§ 40 ods. 6 písm. f) ZVO**.[existencia konfliktu záujmov].

Splnenie podmienok účasti vyhodnocuje verejný obstarávateľ nasledovne:

– splnenie podmienky účasti podľa **§ 32 ods. 1 písm. e) ZVO**, že uchádzač je oprávnený uskutočňovať stavebné práce v rozsahu predmetu zákazky overí verejný obstarávateľ cez verejný Obchodný register na adrese [www.orsr.sk](http://www.orsr.sk), resp. Živnostenský register na adrese [www.zrsr.sk](http://www.zrsr.sk),

- splnenie podmienky účasti podľa **§ 32 ods. 1 písm. f) ZVO,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu overí verejný obstarávateľ z **registra osôb so zákazom** účasti vo verejnom obstarávaní na adrese [www.uvo.gov.sk](http://www.uvo.gov.sk).

- vylúčenie konfliktu záujmov skúma verejný obstarávateľ počas celého procesu verejného obstarávania a vylúčenie konfliktu záujmov potvrdí uchádzač čestným vyhlásením. **„Konflikt záujmov“ / viď. Príloha č.4/**

**12. Kritérium/kritériá na vyhodnotenie ponúk a pravidlá ich uplatnenia:**

Kritériom na vyhodnotenie ponúk je celková zmluvná cena v EUR s DPH za zhotovenie predmetu zákazky podľa požiadaviek uvedených v tejto výzve, uvedená v ponuke uchádzača ako „cenová ponuka“.

Ponuka s najnižšou cenou za celý predmet zákazky s DPH bude úspešná a umiestnená na I. mieste, ostatné ponuky budú neúspešné a zoradené zostupným poradím na základe predloženej cenovej ponuky.

**13. Lehota na predkladanie ponúk uplynie dňa:28.09.2022 do: 11,00 hod.**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk:**

***Uchádzač predloží ponuku v slovenskom jazyku a to elektronicky prostredníctvom certifikovaného systému IS EVO.***

Ponuky zaslané po lehote predkladania ponúk, iným spôsobom, v inom jazyku, alebo ak doklady nebudú predložené podľa požiadaviek verejného obstarávateľa, alebo uchádzač nebude spĺňať podmienky účasti, alebo nebude uchádzač spĺňať požiadavky na predmet zákazky podľa Výzvy na predloženie cenovej ponuky, ponuky nebudú brané do úvahy a nebudú vyhodnocované.

Otváranie a vyhodnocovanie ponúk bude neverejné. Uchádzač zaslaním ponuky súhlasí so všetkými podmienkami verejného obstarávateľa uvedenými v tejto výzve. Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením súťaže, zmenou podmienok súťaže alebo v závislosti s akýmkoľvek rozhodnutím verejného obstarávateľa.

**15. Požadovaný obsah ponuky:**

**Príloha č.1** Cenová ponuka uchádzača – ocenený výkaz výmer - /vyplní uchádzač/

**Príloha č.2** Návrh na plnenie kritérií - /vyplní uchádzač/

**Príloha č.3** Čestné vyhlásenie „Konflikt záujmov“- / vyplní uchádzač/

**Príloha č.4** Návrh ZoD - **/**vyplní uchádzač/

**16. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená Zmluva o dielo.

**17. Jazyk, v ktorom možno predložiť ponuky:**

Štátny jazyk, slovenský jazyk (alebo český jazyk)

**18. Zákazka sa týka projektu / programu financovaného z fondov EÚ: Nie**

**19.Doplňujúce informácie :**

Verejný obstarávateľ odporúča záujemcom vykonať obhliadku miesta plnenia predmetu zákazky za účelom získania informácií pre spracovanie a predloženie ponuky. Predmet zákazky verejný obstarávateľ podrobne prezentoval výkazom výmer. Predložená ponuka musí obsahovať ponukovú cenu, ktorou záujemca/uchádzač uskutoční stavebné práce v kvalite, aby odovzdaním bolo dielo ukončené, funkčné a malo akosť a vlastnosti podľa príslušných záväzných a smerných STN podľa charakteru stavby. Záujemca môže prostredníctvom kontaktnej emailovej adresy verejného obstarávateľa alebo telefonicky požiadať o vykonanie obhliadky miesta plnenia predmetu zákazky. Vykonanie obhliadky nie je povinné. Verejný obstarávateľ pri vykonaní obhliadky miesta plnenia predmetu zákazky dodrží princíp transparentnosti a rovnakého zaobchádzania voči záujemcom.

V prípade, že sa jednotlivé položky v opise predmetu zákazky (výkaz výmer - zadanie) odvolávajú na konkrétneho výrobcu, výrobný postup, značku, patent, typ, oblasť alebo miesto pôvodu alebo výroby, môže uchádzač vo svojej ponuke ponúknuť **ekvivalent** s rovnakými alebo lepšími vlastnosťami a parametrami uvedenými v zadaní – vo výkaze výmer.

Uchádzač každý ponúknutý ekvivalent výrazne označí – „ekvivalent“.

Uchádzač pri každom ponúknutom ekvivalente zdôvodni jeho rovnaké, alebo lepšie vlastnosti, parametre.

**20. ZRUŠENIE SÚŤAŽE**:

Verejný obstarávateľ si vyhradzuje právo zmeniť podmienky tohto prieskumu trhu alebo prieskum trhu zrušiť. Verejný obstarávateľ si vyhradzuje právo odmietnuť všetky predložené ponuky a neuzavrieť zmluvu so žiadnym z uchádzačov.

**21. Dátum zaslania výzvy na predkladanie ponúk: 21.09.2022**

**Prílohy:**

Príloha č.1 – Výkaz výmer

Príloha č.2 - Návrh na plnenie kritérií

Príloha č.3 – Čestné vyhlásenie/konflikt záujmov/

Príloha č.4 - Návrh Zmluvy o dielo